Beschreibung
Cyłkownje 14 čitančkow wo hólčecu a jeho dožiwjenjach wobsahuje prěnja dźěćaca kniha Worklečana Štefana Paški. Nowostka je rjany dar šulskim nowačkam, wšako je wosebje za dźěći myslena, kotrež čitać wuknu.
"Wobsah je po ćeži tekstow do třoch barbow rozdźěleny (žołte, zelene, čerjwene). To mam za spomóžne, wšako móža dźěći same rozsudźić,do kotreje stawiznički - čitanskim zamóžnosćam wotpowědnje - chcyli so jako prěnje zanurić, jeli so jim do toho zmysł barbow wujasni. Tež pismo je wotpowědnje ćežkosći tekstow do třoch wobłukow rozdźělene. Teksty wobsteja ze słowow a wobrazow. W zadnim dźělu knihi nańdźeš wotpowědne słowa k wobrazam, podobnje słownikej. Rjana ideja to a runje čitarjam-započatkarjam dobra pomoc. Tež kwis nimale na kóncu nowostki, poćahowacy so na wšelake dyrdomdejske powědančka, mam za poradźeny, wšako je tole dobra móžnosć přepruwować, hač su dźěći zmysł tež zrozumili." Anja Nowakowa
deu_Latn bos_Latn szl_Latn